Diari Oficial de la Generalitat Valenciana


Sumari del DOGV 9186, del 01-10-2021 (2021/9694)

RESOLUCIÓ de 24 de setembre de 2021, de la Conselleria d'Educació, Cultura i Esport, per la qual es modifiquen els efectes de la resolució de canvi de titularitat de l'autorització del centre privat d'Educació Infantil, Primària i Secundària El Carmen, de Manises (València), per canvi de titularitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9694


Data del document
:   24-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de setembre de 2021, de la Conselleria d'Educació, Cultura i Esport, per la qual es modifiquen els efectes de la resolució de canvi de titularitat de l'autorització del centre privat d'Educació Infantil, Primària i Secundària El Carmen, de Manises (València), per canvi de titularitat.  
 [2021/9694]  
L'expedient 2021/352 va ser iniciat a instàncies de l'interessat, en sol·licitud de modificació de l'autorització del centre privat d'Educació Infantil, Primària i Secundària El Carmen, de Manises, codi 80882602, per canvi de titularitat del centre amb efectes 1 de setembre de 2021.  
  
Després de la preceptiva tramitació del procediment, en data 27 d'agost de 2021, mitjançant resolució de la Conselleria d'Educació, Cultura i Esport, es modifica l'autorització del citat centre privat amb la data d'efectes sol·licitada: 1 de setembre de 2021.  
En data 7 de setembre de 2021, es presenta escrit per la nova titularitat, la Fundació Trilema, en la qual se sol·licita que es deixe sense efecte la Resolució de 27 d'agost de 2021, i que se'n dicte una nova per la qual es fixe l'inici de canvi de titularitat amb efectes 1 d'octubre de 2021. A aquesta sol·licitud s'acompanya escrit de la representant de l'antiga titularitat la Congregació Hijas de la Caridad de San Vicente de Paúl i de la representant de la Fundació Trilema en el qual deixen constància de la seua voluntat que el canvi de titularitat del centre tinga efectes d'1 d'octubre de 2021.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer, i el Decret 115/1990, de 9 de juliol, pel qual es crea el Registre de Centres Docents de la Comunitat Valenciana.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que ho desenvolupa, i en virtut de la delegació establida en la Resolució de 26 d'octubre de 2016, resolc:  
  
  
Primer  
Deixar sense efecte la Resolució de 27 d'agost de 2021, de la Conselleria d'Educació, Cultura i Esport, de canvi de titularitat del centre privat d'Educació Infantil, Primària i Secundària El Carmen, del carrer de València número 37, de Manises, amb codi de centre 27919716.  
  
  
Segon  
Modificar l'autorització per canvi de titularitat del centre que més avall s'indica, en els termes que s'especifiquen.  
  
Codi del centre: 12900685.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: El Carmen.  
Anterior titularitat: Hijas de la Caridad de San Vicente de Paúl.  
Nova titularitat que s'autoritza: FundacióTrilema  
Domicili: carrer de València, núm. 37.  
Localitat: Manises.  
Província: València.  
  
Segon  
Quant a la modificació de convenis o concerts educatius subscrits amb el centre, s'estarà al que es disposa en el Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació.  
  
Tercer  
La present resolució tindrà efectes des de l'1 d'octubre de 2021.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el qual estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 24 de setembre de 2021.- El secretari autonòmic d'Educació i Formació Professional (p. d. R 26.10.2016): Miguel Soler Gracia.